Fil 1:9 Ons het gesien dat die liefde eerste kom en dat God se liefde ons leer verlang om die HERE meer en dieper vanuit Sy Woord te ken. As ons die HERE meer leer ken, gaan jy Hom ook al meer in jou lewe raaksien. Dan sien jy Sy werk, Sy liefde, Sy leiding ook in jou eie lewe. Dit is die geloofservaring. Jy bou jou lewe nie daarop nie. Jy bou jou lewe as God se kind op wat die HERE vas en seker in Sy Woord vir jou sê en belowe. Ook as jy en ek in ons lewe dinge anders ervaar as wat ons in God se eie Woord lees, is dit nodig om nie jou ervaring as waarheid te glo nie maar God se Woord. Dit kan in ons lewe gebeur dat dit voel asof Christus nie by ons is nie. Jou lewe is so 'n deurmekaarspul en dit verander ook nie. Jy het daarom gebid en dit lyk asof die HERE daar nie as jou Vader is nie. So voel jy. Hoe belangrik is dit dan dat jy nie al hoe meer gaan glo dat die HERE dus nie daar is nie. Die HERE het beloof dat wie regtig met sy hart Sy kind wil wees deur Hom versorg sal word. Dat Hy dan vir jou ook in die moeilikste tye die krag sal gee om dit te deurstaan. Dit kan jy glo want die HERE doen altyd wat Hy beloof het. Hy het nie belowe dat Hy die moeilike dinge uit jou lewe sal wegdoen nie. Hy beloof jou in Sy Woord wel dat Hy jou in die geloof die krag sal gee om met Christus te leef en dat Hy jou dan tuis sal bring in die hemel en later op die nuwe aarde. Dit is so belangrik dat ek nie altyd my eie menslike ervaring glo nie maar altyd wat die HERE beloof het. Hy hou altyd vir 100% Sy belofte. Wie tot Hom gaan in liefde en vertroue met al jou vrae en kleingeloof mag weet: God is met jou!
Dan is dit nodig om te kan onderskei. Ons leef in 'n wêreld waarin dit toenemend so is dat vir ons dinge aanbeveel word wat teen wat die HERE in Sy Woord sê, ingaan. Sien ons dit nog raak? Of het by ons die liefde vir Christus en die ken van die HERE so min geword dat ons dit nie meer raaksien nie? Is dit so dat dinge wat so teen Vader se wil ingaan deur ons nie meer so ervaar en gevoel word nie. Dit gaan daarom dat ons ervaring en ons gevoel al hoe meer so gaan voel soos die HERE wil dat ons dink en leef. Hy wil ons ook in ons gevoel nuwe mense laat wees. Mense wat verander het en hulle laat vorm deur Sy Woord. Dit is die manier waarop de Gees in en aan ons wil werk. Die ken van die HERE uit Sy Woord en vandaaruit in die hele lewe is dit waarop dit aankom! Ook vandag.